01/07/2009 | Administración LocalMunicipal
Camariñas
Decreto de avocación de competencia delegada en materia de contratación

DECRETO.- Mediante Orde da Consellería de Sanidade do 6 de abril de 2009, pola que se resolve a convocatoria de subvencións para o desenvolvemento dos proxecto de promoción de estilos de vida saudables nos concellos de Galicia, concedeuse ao Concello de Camariñas unha subvención por importe de 40.000,00 € ao abeiro da Orde da Consellería de Sanidade de 23 de xaneiro de 2009 (DOG, núm.23 de 3 de febrero). Procedendo dar inicio as accións previstas no proxecto “Concello Saudable” presentado polo Concello de Camariñas subvencionado ao abeiro da citada Orde de 23 de xaneiro de 2009 da Consellería de Sanidade é necesidade imperiosa e urxente proceder á contratación menor dos servizos de “Dietista e nutricionista para levar a cabo as accións da Área de promoción dunha dieta equilibrada e saudable en todas idades, incluídas no proxecto de “Concellos Saudables” do Concello de Camariñas” para poder dar cumprimento aos prazos establecidos no citado proxecto. Dada conta da proposta da Concelleira de Servizos Sociais, Igualdade e Saúde relativa ao expediente tramitado ao efecto para a contratación menor dos servizos mencionados no párrafo anterior. Solicitadas ofertas a empresas capacitadas para a realización dos ditos servizos, vista a oferta presentada pola empresa AXÓUXERE DEPORTE E ANIMACIÓN, S. L., con cif: B32386625; vistos os informes emitidos e atendido que existe consiganción orzamentaria e que a pequeña contía do contrato o caracteriza como contrato menor, de conformidade co disposto nos artigos 95 e 122.3, ambos da Lei 30/2007, de 30 de outubro, de Contratos do Sector Público, segundo os cales se tramita o expediente de contratación. Vistas as resolucións da Alcaldía de datas de 26/06/2007 e 02/07/2007 de deleagación de competencias na Xunta de Goberno Local en materia de contratación e de conformidade co previsto nos artigos 14 da Lei 30/1992, de 26 de novembro, 21 e 35 da Lei 7/1985, de 2 de abril, os 44, 64 e 114 do R. D. 2568/1986, de 28 de novembro e demais lexislación concordante, esta Alcaldía, trala consideración das circunstancias de especial urxencia que concorren neste asunto, RESOLVE: 1º.- Avocar, con carácter singular e para este acto dentro deste procedemento en concreto, de acordo co establecido no art.14 da lei 30/1992, a competencia delegada na Xunta de Goberno Local mediante Decretos de data 26 de xuño e 2 de xullo de 2007, en materia de contratación.2º.- Aprobar o expediente para a contratación menor de servizos de “Dietista e nutricionista para levar a cabo as accións da Área de promoción dunha dieta equilibrada e saudable en todas idades, incluídas no proxecto de “Concellos Saudables” do Concello de Camariñas”, subvencionados ao abeiro da Orde da Consellería de Sanidade de 23 de xaneiro de 2009 (DOG, núm.23 de 3 de febrero). 3º.- Adxudicar o contrato de referencia á empresa AXÓUXERE DEPORTE E ANIMACIÓN, S. L., con cif: B32386625, segundo a proposta presentada pola entidade adxudicataria que obra no expediente, no prezo total de 11.421,01 € (once mil catrocentos vinte e un euros e un céntimo) no que se entende incluído o IVE e tódolos demáis gastos derivados do contrato, establecendo como prazo para a execución do contrato o comprendido dende o día 23 de xuño ata o día 13 de novembro de 2009, cun total 40 horas semanais, de luns a venres, no horario que estableza a Alcaldía.4º.- Autorizar e dispoñer o gasto correspondente con cargo ao vixente Orzamento municipal.5º.- Notificar a presente resolución ao adxudicatario e aos servizos de Intervención e Tesourería para a realización dos abonos que correspondan.6º.- Publicar a presente resolución no Boletín Oficial da Provincia e dar conta da mesma ao Pleno na próxima sesión que se celebre. Dado en Camariñas, 22 de xuño de 2009 O ALCALDE, Ante mín, A SECRETARIA EN FUNCIÓNS, Asdo.: Manuel Valeriano Alonso de Léon Asdo.: Mª Dolores Rey Bértola